Vinnueftirlitið er vill að borgin kynjaskipti salernum í stjórnsýsluhúsum á nýjan leik . Borgaryfirvöld ákváðu í fyrra að gera öll salerni starfsfólks í stjórnsýsluhúsum borgarinnar ókyngreind . Morgunblaðið sagði frá því í vikunni að í september hefði Vinnueftirlitið fundið að þessu og gert borginni að kynjaskipta salernum á nýjan leik . Fékk borgin frest til 14. október til að ganga í verkið , sem snýst væntanlega um að merkja hurðir . Borgin andmælti og benti á að breytingar hefðu orðið á því hvernig kyn væru skilgreind . „ Má slá því föstu að samfélagið hafi yfirgefið kynjatvíhyggjuna , “ segir í andmælum borgarinnar . Fékk borgin viðbótarfrest sem nú er liðinn en enn eru salernin ómerkt . Vinnueftirlitið er grjóthart í sinni afstöðu og bendir á reglugerðir um að tilskilinn fjölda salerna þurfi fyrir karla , konur og fatlaða . Eftirlitið bendir reyndar á að ekkert sé því til fyrirstöðu að kynjaskipta lágmarksfjölda salerna en hafa þau sem útaf standi ómerkt . Í frétt Moggans segir að Vinnueftirlitið hafi gengið í málið eftir ábendingar frá starfsmönnum borgarinnar . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .